Superliga. “Navbahor” 92-daqiqadagi gol evaziga “Qizilqum”ni yengdi, “Lokomotiv” va “So‘g‘diyona”da ham g‘alaba

Futbol bo‘yicha O‘zbekiston Superligasining 6-turidan o‘rin olgan uchta o‘yin 1-may, yakshanba kuni bo‘lib o‘tdi.

“Qizilqum” Olmaliqda “Navbahor”ga qarshi bahs olib bordi. Uchrashuvning 31-daqiqasida “Qizilqum” vakili Temur Nabiyev qizil kartochka olib, maydonni tark etdi. 33-daqiqada Azim Ahmedov penaltini aniq amalga oshirgan holda namanganliklarni oldinga olib chiqdi. Bunga navoiyliklar 76-daqiqada Pol Kamolafening goli bilan javob qaytardi.
Barchasi durang tomon ketayotgan paytda Rustam Ashurmatov hakam tomonidan qo‘shib berilgan daqiqalarda “lochinlar”ga g‘alaba keltirgan golni urdi.
“Lokomotiv” o‘z maydonida “Surxon”ni qabul qilib, ishonchli g‘alabaga erishdi. Birinchi bo‘lim yakunlanishi arafasida Diyor Turopov 11 metrlik jarima zarbasini golga aylantirgan bo‘lsa, 86-daqiqada Kaxi Maxaradze yana bir penaltidan unumli foydalandi.
“So‘g‘diyona” va “Metallurg” o‘rtasidagi o‘yinda jizzaxliklarning qo‘li baland keldi. Jasur Hasanov va Doniyor Abdumannopovning gollari “So‘g‘diyona”ga g‘alaba keltirdi.
Mazkur natijalardan keyin “So‘g‘diyona” ochkolarini 14 taga yetkazib, peshqadam bo‘lib turibdi. Keyingi o‘rindagi “Qizilqum” hisobida 13 ochko mavjud. “Navbahor” 10 ochko bilan 4-pog‘onani egallab turibdi.
Superliga
6-tur bahslari
1-may, yakshanba
Gollar: 0:1 – 33, penalti Ahmedov, 1:1 – 76 Komolafe, 1:2 – 90+2 Ashurmatov.
“Qizilqum”: 1.Ignatiy Nesterov, 5.Timur Nabiyev, 6.Erkin Boydullayev (43.Pol Komolafe, 20), 7.Sanjar Shoahmedov, 10.Temurxo‘ja Abduxoliqov, 11.Aleksandar Stanisavlevich (17.Salim Mustafoyev, 89), 20.Islom To‘xtaxo‘jayev, 23.Sherali Jo‘rayev, 28.Shuhrat Muhammadiyev (25.Azizbek Usmonov, 46), 33.Oleg Zoteyev, 88.Artyom Dmitriyev.
“Navbahor”: 1.O‘tkir Yusupov, 4.Boyan Siger, 6.Rustam Ashurmatov, 7.Azim Ahmedov (17.Ehsoni Panshanbe, 81), 10.Jamshid Iskandarov (19.Nurillo To‘xtasinov, 74), 11.Islom Kenjaboyev (30.Elguja Grigalashvili, 61), 14.Jamshid Boltaboyev, 23.Yovan Jokich, 24.Davron Hoshimov, 28.Stanislav Andreyev, 32.Zoran Marushich.
Ogohlantirishlar: Nabiyev (22), Marushich (60), Hoshimov (74), Panshanbe (85).
Chetlatish: Nabiyev (31).
Gollar: 1:0 – 45+1, penalti Turopov, 2:0 – 86, penalti Maxaradze.
“Lokomotiv”: 1.Abdumavlon Abdujalilov, 4.Dilshod Komilov (21.G‘ulom Haydar G‘ulomov, 83), 7.Diyor Turopov, 8.Nurmuhammad Toshpo‘latov, 9.Javohir Alijonov (19.Jerome Etame, 70), 11.Kaxi Maxaradze, 17.Sanjar Qodirqulov, 18.Ali Abdurahmonov (23.Igor Chikrizov, 62), 20.Jaloliddin Jumaboyev (14.Xurshid Muxtorov, 83), 37.Sherzod Fayziyev, 44.Samuel Opex (3.Islomjon Qobilov, 62).
“Surxon”: 35.Shohruh Eshbo‘tayev, 3.Bobur Akbarov, 4.Javohir Sohibov, 6.Jahongir Ahmadov, 8.Baxtiyor Qosimov (23.Abdulaziz Yusupov, 63), 10.Murod Bobojonov, 13.Miroslav Markovich, 19.Nuriddin Hasanov, 20.Iqbol Malikjonov, 33.Tohir Shamshiddinov, 66.Behruz Shaydulov.
Ogohlantirishlar: Markovich (45+1), Sohibov (64), Shaydulov (81), Hasanov (83), Akbarov (83).
Chetlatishlar: Hasanov (90+2), Maxaradze (90+5).
Gollar: 1:0 – 29 Hasanov, 2:0 – 56 Abdumannopov.
“So‘g‘diyona”: 27. Milan Mitrovich, 2. Sardor Qulmatov, 6. Iskandar Shaykulov, 7. Shaxboz Jo‘rabekov, 10. Shoxruz Norxonov (20. Baxodir Nasimov, 73), 11. Jasur Hasanov (5. Ayubxon No‘monov, 55), 19. Javoxir Qahramonov, 23. Behruz Shodmonov (44. Yure Obshivats, 73), 31. Luka Chermel, 33. Doniyor Abdumannopov (8. Marat Bikmayev, 73), 93. Marko Kolakovich (16. Artyom Filiposyan, 14).
“Metallurg”: 12. Aleksandr Lobanov, 5. Abbosxon Otaxonov, 6. Xudoyshukur Sattorov, 9. Zabihillo O‘rinboyev (7. Islombek Isoqjonov, 61), 11. Damir Temirov, 14. Abrorbek Toshqo‘ziyev, 16. Jasur Xolto‘rayev (10. Shoxnazar Norbekov, 61), 19. Ergash Ismoilov (8. Salamat Qutiboyev, 61), 27. Ixtiyor Toshpo‘latov, 80. Farrux Ibrohimov, 94. Farhod Bekmurodov.
Ogohlantirishlar: Bekmurodov (15), Xolto‘rayev (54).